# Burot

### De Viquipèdia

Burot

Un burot és un tipus de baldufa tradicional, estesa arreu el món, feta de fusta que es fa ballar amb una corda, o amb una corretja, que s'enrodilla al seu cos fent un nus molt fàcil de desfer en el capoll (un cap de fusta en forma de cilindre d'un centímetre cúbic aproximadament situat a la part de dalt de la jugueta. Per fer-lo girar la corda s'enrotlla al cos de la jugueta i es tira amb força, amb un dit a cada part de la baldufa i l'index al capoll (encara que aquesta pot no ser l'única forma de tirar-la, segons el joc) mentre s'estira la corda amb els dos dits restants.

El cos d'aquesta baldufa es de fusta i de forma arrodonida, si bé la part de dalt és aproximadament semiesfèrica i la part de baix en forma de con, o amb una lleugera corba la qual cosa li dona una forma quasi cònica. A la part de baix té una punta d'acer sobre la que es sol fer girar el burot, encara que a vegades es fa girar sobre el capoll. Tradicionalment la punta solia ser aguda, però a l'actualitat s'ha imposat la punta roma.

Quan es tira la baldufa, la corda li fa agafar un moment angular, per la qual cosa, la baldufa gira sobre el seu eix (que va de la punta metàl·lica fins al centre del capoll) que es manté vertical, fins que, sigui per la pèrdua de l'impuls, sigui per les oscil·lacions que les irregularitats del sol introdueixen en el seu gir, tomba i perd el que li queda d'impuls fregant per terra. La baldufa, i per tant també el burot, doncs aquest no és més que una de les formes que pot adoptar aquella, es bassa en el mateix principi que el giroscopi.

Els jocs amb el burot poden ser fer-lo girar dins un espai delimitat pels jugadors, o fer-li fer determinades figures, com agafar-la i fer-la girar sobre la ma, o treure els burots dels altres jugadors de l'espai limitat on es juga.

Obtingut de "http://ca.wikipedia.org../../../b/u/r/Burot.html"

Categoria: Joguines

##### Views

- Article
- Discussió
- Revisió actual

##### Cerca

##### En altres llengües

- Dansk
- Deutsch
- English
- Esperanto
- Español
- Suomi
- עברית
- 日本語
- 한국어
- Nederlands
- Polski
- Português
- Русский
- Slovenščina
- ไทย